Ericu950/Stoicheia-meter-silver huggingface dataset:
τούτων δ οὐ παρέργως αἱ διαφοραὶ παρὰ τῷ νομοθέτῃ μεμήνυνται .
τοῖς μὲν γὰρ ἀσκηταῖς προκόπτουσι καὶ βελτιουμένοις ἡ ἑκούσιος αἵρεσις τ ἀγαθοῦ μαρτυρεῖται , ἵνα μη δ ὁ πόνος ἀστεφάνωτος ἀφεθῇ ·
τοῖς δ αὐτοδιδάκτου καὶ αὐτομαθοῦς σοφίας ἀξιωθεῖσιν ἕπεται τὸ μὴ δι ἑαυτῶν παρὰ θεοῦ δ ἐγγυᾶσθαι λόγον καὶ λαμβάνειν τὴν σοφῶν σύμβιον ἐπιστήμην .
ὁ δὲ τῶν ἀνθρωπίνων ἀπορριφείς , ὁ ταπεινὸς καὶ χαμαίζηλος Λάμεχ , προτέραν Ἀδὰ ἄγεται γυναῖκα , ἥτις ἑρμηνεύεται μαρτυρία , προξενήσας ἑαυτῷ αὐτὸς τὸν γάμον ·
οἴεται γὰρ τὴν κατὰ τὰς εὐθίκτους ἐπιβολὰς λείαν κίνησιν καὶ διέξοδον τοῦ νοῦ , μηδενὸς  τῶν  εἰς εὐμαρῆ κατάληψιν κωλυσιεργοῦντος , ἀγαθὸν εἶναι πρῶτον ἀνθρώπῳ .
τί γὰρ ἂν εἴη , φησί , κρεῖττον τοῦ τὰς ἐννοίας , τὰς διανοήσεις , τὰς εἰκασίας , τοὺς στοχασμούς , συνόλως τὰς βουλάς , τὸ λεγόμενον ἀρτίοις ποσὶ βαίνειν , ὡς ἐπὶ τὸ τέλος ἀπταίστως προσέρχεσθαι , μαρτυρουμένης ἐν ἅπασι τοῖς λεχθεῖσι διανοίας ;
ἐγὼ δ  , εἰ μέν τις εὐθυβόλῳ καὶ εὐθίκτῳ γνώμῃ πρὸς μόνα χρῆται τὰ καλά , τοῦτον εὐδαίμονα γράφω διδασκάλῳ τῷ νόμῳ χρώμενος ·
καὶ γὰρ αὐτὸς ἄνδρα ἐπιτυγχάνοντα εἶπε τὸν Ἰωσήφ , οὐκ ἐν ἅπασιν , ἀλλ ἐν οἷς ὁ θεὸς τὸ εὐοδεῖν ἐχαρίζετο  Gen .
δωρεαὶ δ αἱ τοῦ θεοῦ καλαὶ πᾶσαι 0 .
εἰ δέ τις τῷ τῆς φύσεως εὐστόχῳ καὶ εὐτρόχῳ μὴ πρὸς τὰ ἀστεῖα μόνον , ἀλλὰ καὶ πρὸς τὰ ἐναντία κέχρηται τὰ διάφορα ἐξαδιαφορῶν , κακοδαιμονιζέσθω .
ἐν γοῦν ἀρᾶς εἴδει λέγεται κατὰ τὸν τῆς συγχύσεως τόπον , ὅτι „ οὐκ ἐκλείψει ἐξ αὐτῶν πάνθ ὅσα ἂν ἐπιθῶνται ποιεῖν “  Gen .
ὄντως γὰρ ἀνήκεστός ἐστι συμφορὰ ψυχῆς εὐοδεῖν οἷς ἂν ἐπιθῆται , καὶ τὰ αἴσχιστα .
ἐγὼ δ ἂν εὐξαίμην , εἴ ποτε διανοηθείην ἀδικεῖν , ἐπιλιπεῖν τ ἀδικεῖν , καὶ εἴπερ ζῆν ἀνάνδρως , ἐπιλιπεῖν τὸ ἀκολασταίνειν , καὶ εἰ θρασέως μέντοι καὶ πανούργως , ἔνδειαν θρασύτητος καὶ πανουργίας γενέσθαι παντελῆ 0 1 2 ·
εἰ μὴ καὶ τοῖς κλέπτειν ἢ μοιχεύειν ἢ ἀνδροφονεῖν ἐγνωκόσιν οὐκ ἔστιν ἄμεινον ἐπιδεῖν τούτων ἕκαστον ἐκλελοιπὸς καὶ διεφθαρμένον 0 .
τὴν οὖν Ἀδὰ παραίτησαι , διάνοια , τὴν μαρτυροῦσάν τε τοῖς φαύλοις καὶ μαρτυρουμένην ἐν ταῖς πρὸς ἕκαστα αὐτῶν ἐπιβολαῖς .
εἰ δὲ κοινωνὸν αὐτὴν ἀξιώσεις ἔχειν , μέγιστον ἀποτέξεταί σοι κακόν , τὸν Ἰωβήλ  Gen .
4 , 20  , ὃς ἑρμηνεύεται μεταλλοιῶν 0 ·
εἰ γὰρ τῇ μαρτυρίᾳ χαίρεις ὧν ἂν τύχῃ , στρέφειν καὶ ἀνακυκλεῖν ἕκαστα βουλήσῃ , τοὺς παγέντας ὑπὸ τῆς φύσεως τοῖς πράγμασιν ὅρους μετατιθείς .
σφόδρα δὲ καὶ Μωυσῆς ἀχθόμενος τοῖς τοιούτοις καταρᾶται λέγων ·
„ ἐπικατάρατος ὁ μετατιθεὶς ὅρια τοῦ πλησίον “  Deut 0 .
καλεῖ δὲ πλησίον καὶ ἐγγὺς τ ἀγαθόν ·
οὐ γὰρ ἀναπτῆναι , φησίν , εἰς οὐρανὸν οὐ δὲ πέραν θαλάσσης ἀφικέσθαι δεῖ κατὰ ζήτησιν τοῦ καλοῦ ·
ἐγγὺς γὰρ καὶ πλησίον ἵστασθαι ἑκάστῳ 0 .
καὶ τριχῇ γε αὐτὸ διαιρεῖ φυσικώτατα ·
„ ἐν γὰρ τῷ στόματί σου “ φησίν „ ἐστὶ καὶ ἐν τῇ καρδίᾳ καὶ ἐν ταῖς χερσί “  Deut .
30 , 11  14  , τοῦτο δὴ ἐν λόγοις , ἐν βουλαῖς , ἐν πράξεσι 0 ·
μέρη γὰρ τοῦ ἀγαθοῦ ταῦτα , ἐξ ὧν πέφυκε πήγνυσθαι , ὡς ἥ γε ἑνὸς ἔνδεια οὐκ ἀτελὲς μόνον ἀπεργάζεται τὸ πᾶν , ἀλλὰ καὶ συνόλως ἀναιρεῖ 0 .
τί γὰρ ὄφελος λέγειν μὲν τὰ βέλτιστα , διανοεῖσθαι δὲ καὶ πράττειν τὰ αἴσχιστα 0 ;
σοφιστῶν οὗτος ὁ τρόπος 0 ·
τοὺς γὰρ περὶ φρονήσεως καὶ καρτερίας ἀπομηκύνοντες λόγους τὰ ὦτα καὶ τῶν σφόδρα διψώντων ἀκοῆς ἀποκναίουσιν , ἐν δὲ ταῖς βουλαῖς καὶ ταῖς κατὰ τὸν βίον πράξεσιν εὑρίσκονται διαμαρτάνοντες .
τί δ ὄφελος ἃ μὲν χρὴ διανοεῖσθαι , ἔργοις δὲ ἀτόποις καὶ λόγοις χρῆσθαι , διὰ μὲν τῶν λόγων τοὺς ἀκούοντας , διὰ δὲ τῶν ἔργων τοὺς ὑπομένοντας ζημιοῦντας 0 1 ;
πράττειν γε μὴν τἄριστα οὐ σὺν διανοίᾳ καὶ λόγῳ πάλιν ὑπαίτιον 0 ·
τὸ γὰρ ἄνευ τούτων τῆς ἀκουσίου μερίδος ὂν οὐδαμῇ οὐδαμῶς ἐπαινετόν 0 .
εἰ δέ τινι ἐξεγένετο καθάπερ λύραν ἁρμόσασθαι τοὺς τοῦ ἀγαθοῦ πάντας ἤχους καὶ συνῳδὸν ἀποφῆναι λόγον μὲν διανοίᾳ , διάνοιαν δὲ ἔργῳ , τέλειος καὶ πρὸς ἀλήθειαν εὐάρμοστος ὁ τοιοῦτος ἂν νομίζοιτο 0 ·
ὥσθ ὁ μετατιθεὶς ὅρους τοῦ καλοῦ δικαίως ἐπάρατος ἔστι τε καὶ λέγεται .
τοὺς δ ὅρους τούτους οὐχ ἡ καθ ἡμᾶς γένεσις ἔστησεν , ἀλλ οἱ πρὸ ἡμῶν καὶ παντὸς τοῦ γεώδους πρεσβύτεροι λόγοι καὶ θεῖοι 0 ·
καθὰ καὶ ὁ νόμος δεδήλωκεν ἐπισκήπτων ἡμῶν ἑκάστῳ μὴ κιβδηλεύειν τὸ ἀρετῆς νόμισμα ἐν τούτοις ·
„ οὐ μετακινήσεις ὅρια τοῦ πλησίον , ἃ ἔστησαν οἱ πατέρες σου “  Deut .
19 , 14  , καὶ ἐν ἑτέροις 0 ·
„ ἐπερώτησον τὸν πατέρα σου καὶ ἀναγγελεῖ σοι , τοὺς πρεσβυτέρους σου καὶ ἐροῦσί σοι ·
ὅτε διεμέριζεν ὁ ὕψιστος ἔθνη , ὡς διέσπειρεν υἱοὺς Ἀδάμ , ἔστησεν ὅρια ἐθνῶν κατὰ ἀριθμὸν ἀγγέλων θεοῦ ·
καὶ ἐγένετο μερὶς κυρίου λαὸς αὐτοῦ Ἰακώβ , σχοίνισμα κληρονομίας αὐτοῦ Ἰσραήλ “  Deut 0 .
ἆρ οὖν ἐὰν πύθωμαι τοῦ γεννήσαντος καὶ θρέψαντός με πατρὸς ἢ τῶν ἐκείνου μὲν ἡλικιωτῶν , ἐμοῦ δὲ πρεσβυτέρων , ἦ διένειμεν ἔθνη ὁ θεὸς ἢ ἔσπειρεν ἢ ᾤκισεν , ἀποκρινοῦνταί μοι παγίως , ὥσπερ τῷ μερισμῷ παρηκολουθηκότες ἐκείνῳ 0 ;
οὐ μὲν οὖν , ἀλλὰ φήσουσιν ὅτι καὶ ἡμεῖς ἐφ ἡλικίας παρὰ τῶν γονέων καὶ ἔτι ἀρχαιοτέρων φιλοπευστήσαντες οὐδὲν σαφὲς ἀνεμάθομεν ·
οὐδὲν γὰρ εἶχον ὅ τι διδάξουσιν ἡμᾶς καὶ αὐτοὶ πάλιν ἄλλων ἀξιώσαντες γενέσθαι ἐπιστημόνων ἀνεπιστήμονες γνώριμοι .
μήποτ οὖν πατέρα μὲν τῆς ψυχῆς ἡμῶν τὸν ὀρθὸν λόγον καλεῖ , πρεσβυτέρους δὲ τοὺς ἑταίρους αὐτοῦ καὶ φίλους 0 .
οὗτοι τῆς ἀρετῆς τοὺς ὅρους ἐπήξαντο πρῶτοι , πρὸς οὓς ἄξιον φοιτῆσαι μαθήσεως καὶ διδασκαλίας ἕνεκα τῶν ἀναγκαίων 0 .
τὰ δ ἀναγκαῖα ταῦτα 0 ·
ὁπότε ὁ θεὸς διένεμε καὶ διετείχιζε τὰ τῆς ψυχῆς ἔθνη τὰ ὁμόφωνα τῶν ἀλλογλώττων διιστὰς καὶ διοικίζων , τούς τε γῆς παῖδας ἔσπειρε καὶ ἐξετόξευσεν ἀφ ἑαυτοῦ , οὓς Ἀδὰμ ὠνόμασεν υἱούς , τότε τῶν ἀρετῆς ἐκγόνων τοὺς ὅρους ἔστησεν ἰσαρίθμους ἀγγέλοις ·
ὅσοι γὰρ θεοῦ λόγοι , τοσαῦτα ἀρετῆς ἔθνη τε καὶ εἴδη 0 .
τίνες δ  αἱ τῶν ἀγγέλων αὐτοῦ λήξεις καὶ τίς ἡ τοῦ παντάρχου καὶ ἡγεμόνος ἀποκεκληρωμένη μοῖρα 0 ;
τῶν μὲν οὖν ὑπηρετῶν αἱ ἐν εἴδει ἀρεταί , τοῦ δὲ ἡγεμόνος τὸ ἐπίλεκτον γένος Ἰσραήλ 0 1 ·
ὁ γὰρ ὁρῶν τὸν θεὸν ὑπὸ ἐκπρεπεστάτου κάλλους ἀγόμενος τῷ ὁρωμένῳ προσκεκλήρωταί τε καὶ μεμέρισται .
πῶς οὖν οὐκ ἐπιπληκτέος Ἰωβήλ , ὃς ἑλλάδι γλώττῃ μεταλλοιῶν καλεῖται τὰς φύσεις τῶν πραγμάτων ἢ μεταποιῶν 0 ;
τὰ γὰρ φρονήσεως καὶ καρτερίας καὶ δικαιοσύνης καὶ τῆς ἄλλης ἀρετῆς κάλλη θεοειδέστατα τύποις ἐναντίοις ἀφροσύνης ,  καὶ  ἀκρασίας , ἀδικίας , ἁπάσης κακίας μετεχάραττεν ἀφανίζων τὰ ἐνσημανθέντα πρότερον .
αἰεὶ γὰρ ἐπιτεθειμέναι δεύτεραι σφραγῖδες τοὺς τῶν προτέρων τύπους διαφθείρουσιν .
ὁ δέ γε νόμος τοσοῦτον δεῖ κακὰ ἀγαθῶν ἐπιτρέπειν ἀντικαταλλάττεσθαι , ὥστ οὐ δὲ καλὰ πονηρῶν ἐᾷ , πονηρὰ οὐ τὰ φαῦλα παραλαμβάνων  ἐπεὶ τοῦτό γε εὔηθες μὴ προΐεσθαι τὰ κακὰ ὑπὲρ κτήσεως τῶν ἀμεινόνων  , ἀλλὰ τὰ καματηρὰ καὶ ἐπίπονα , ἅπερ Ἀττικοὶ τὴν πρώτην ὀξυτονοῦντες συλλαβὴν καλοῦσι πόνηρα 0 .
ἔστι δὲ τὸ διάταγμα τοιοῦτο ·
„ πᾶν ὃ ἐὰν ἔλθῃ ἐν τῷ ἀριθμῷ ὑπὸ τὴν ῥάβδον , τὸ δέκατον ἅγιον τῷ κυρίῳ 0 .
ἐὰν δὲ ἀλλάξῃς , αὐτό τε καὶ τὸ ἄλλαγμα ἔσται ἅγια “  Lev .
καίτοι πῶς τό γε πονηρὸν γένοιτ ἂν ἅγιον ;
ἀλλ  , ὅπερ ἔφην , τὸ ἐπίπονον ἀλλ οὐ φαῦλον παρείληπται , ὥστε τοιοῦτον εἶναι τὸ δηλούμενον ·
τέλειον μὲν ἀγαθόν ἐστι τὸ καλόν , ἀτελὲς δὲ ὠφέλιμον πόνος 0 .
ἐὰν οὖν τὸ παντελὲς κτήσῃ , μηκέτι ζήτει τὸ ἐνδέον ·
εἰ δὲ προσυπερβάλλων ἐθελήσεις ἔτι πονεῖν , ἴσθ ὅτι δόξεις μὲν ἑνὸς ἓν ἀντικαταλλάττεσθαι , κτήσῃ δὲ πρὸς ἀλήθειαν ἀμφότερα ·
ἑκάτερον γὰρ εἰ καὶ ἰσότιμον , ἀλλ οὐ τὸ πάντως ἅγιόν ἐστιν 0 1 .
ἅγιον δὲ πρᾶγμα δοκιμάζεται διὰ τριῶν μαρτύρων , ἀριθμοῦ μέσου , παιδείας , ἀριθμοῦ τελείου .
διὸ λέγεται · "
πᾶν ὃ ἐὰν ἔλθῃ ἐν τῷ ἀριθμῷ ὑπὸ τὴν ῥάβδον , τὸ δέκατον ἅγιον “ 0 .
τὸ μὲν γὰρ ἀπαξιωθὲν ἀριθμοῦ βέβηλον , οὐχ ἅγιον , τὸ δὲ καταριθμηθὲν ἅτε ἐγκεκριμένον ἤδη δόκιμον 0 1 .
τὸν γοῦν ὑπὸ Ἰωσὴφ ἐν Αἰγύπτῳ συναχθέντα σῖτόν φησιν ὁ νόμος μὴ δυνηθῆναι ἀριθμηθῆναι , καὶ ἐπιφέρει ·
„ οὐ γὰρ ἦν ἀριθμός “  Gen .
41 , 49  , ἐπειδὴ τὰ τοῦ σώματος καὶ τῶν Αἰγυπτίων παθῶν θρεπτικὰ οὐκ ἄξια συνόλως ἀριθμεῖσθαι 0 .
ἡ δὲ ῥάβδος παιδείας σύμβολον 0 ·
ἄνευ γὰρ τοῦ δυσωπηθῆναι καὶ περὶ ἐνίων ἐπιπληχθῆναι νουθεσίαν ἐνδέξασθαι καὶ σωφρονισμὸν ἀμήχανον 0 .
δεκὰς δὲ τῆς κατὰ προκοπὴν τελειώσεως πίστις , ἀφ ἧς ὅσιον ἀπάρχεσθαι τῷ τέξαντι , τῷ παιδεύσαντι , τῷ τὰ ἐλπισθέντα τελεσφορήσαντι 0 .
ταῦτα ἀποχρώντως λελέχθω περὶ τοῦ μεταλλοιοῦντος καὶ τὸ ἀρχαῖον νόμισμα κιβδηλεύοντος , ὃν καὶ πατέρα ὀνομάζει κατοικούντων ἐν σκηναῖς κτηνοτρόφων  Gen .
κτήνη μὲν οὖν εἰσιν αἱ ἄλογοι αἰσθήσεις , κτηνοτρόφοι δ  οἱ φιλήδονοι καὶ φιλοπαθεῖς τροφὰς παρέχοντες αὐταῖς τὰ ἐκτὸς αἰσθητά , μακρὰν διεστηκότες ποιμένων 0 .
οἱ μὲν γὰρ ἀρχόντων τρόπον τὰ πλημμελῶς ζῶντα τῶν θρεμμάτων κολάζουσιν , οἱ δ ἑστιατόρων τροφὰς ἀφθόνους παρασκευάζοντες ἄδειαν ἁμαρτημάτων παρέχουσιν ·
ἀνάγκη γὰρ εὐθὺς τὴν ἀπληστίας καὶ κόρου θυγατέρα γεννᾶσθαι ὕβριν 0 .
πατὴρ οὖν ἐστιν εἰκότως ὁἅπαντα μεταχαράττων καὶ μεταποιῶν τὰ καλὰ τῶν τὸ αἰσθητὸν καὶ ἄψυχον ἅπαν ἐζηλωκότων ·
εἰ γὰρ τὰς ἀσωμάτους καὶ νοητὰς φύσεις μετεδίωκε , τοὺς ὁρισθέντας ὑπὸ τῶν πρεσβυτέρων ὅρους ἐφύλαττεν ἄν , οὓς ὑπὲρ ἀρετῆς ὥρισαν ἕκαστον αὐτῆς εἶδος οἰκείῳ τύπῳ χαράξαντες .
τοῦ δ Ἰωβὴλ ἀδελφὸν εἶναί φησι τὸν Ἰουβάλ  Gen .
ἑρμηνεύεται δὲ καὶ οὗτος μετακλίνων διὰ συμβόλου , ὁ κατὰ προφορὰν λόγος ·
φύσει γὰρ οὗτος διανοίας ἀδελφός ἐστι .
τὸν δὲ τοῦ μεταποιοῦντος νοῦ τὰ πράγματα λόγον μετακλίνοντα σφόδρα δεόντως ὠνόμασε ·
συμβαίνει γὰρ τρόπον τινὰ καὶ ἐπαμφοτερίζειν καθάπερ ἐπὶ πλάστιγγος ἀντιρρέπον ἢ ὥσπερ θαλαττεῦον σκάφος ὑπὸ πολλοῦ κλύδωνος πρὸς ἑκάτερον τοῖχον ἀποκλῖνον 0 ·
βέβαιον γὰρ ἢ σταθηρὸν οὐδὲν ὁ ἄφρων λέγειν ἔμαθε .
μωυσῆς δὲ οὔ τ εἰς δεξιὰ οὔ τ εἰς ἀριστερὰ οὐ δ ὅλως εἰς μέρη τοῦ γηίνου Ἐδὼμ ἀποκλίνειν οἴεται δεῖν , τῇ δὲ μέσῃ ὁδῷ παρέρχεσθαι , ἣν κυριώτατα καλεῖ βασιλικήν  Num .
ἐπειδὴ γὰρ πρῶτος καὶ μόνος τῶν ὅλων βασιλεὺς ὁ θεός ἐστι , καὶ ἡ πρὸς αὐτὸν ἄγουσα ὁδὸς ἅτε βασιλέως οὖσα εἰκότως ὠνόμασται βασιλική .
ταύτην δ ἡγοῦ φιλοσοφίαν , οὐχ ἣν μέτεισιν ὁ νῦν ἀνθρώπων σοφιστικὸς ὅμιλος  λόγων γὰρ οὗτοι τέχνας μελετήσαντες κατὰ τῆς ἀληθείας τὴν πανουργίαν σοφίαν ἐκάλεσαν ἔργῳ μοχθηρῷ θεῖον ἐπιφημίσαντες ὄνομα  , ἀλλ ἣν ὁ ἀρχαῖος ἀσκητῶν θίασος διήθλει , τὰς τιθασοὺς τῆς ἡδονῆς γοητείας ἀποστρεφόμενος , ἀστείως καὶ αὐστηρῶς χρώμενος τῇ τοῦ καλοῦ μελέτῃ .
τὴν βασιλικὴν γοῦν ταύτην ὁδόν , ἣν ἀληθῆ καὶ γνήσιον ἔφαμεν εἶναι φιλοσοφίαν , ὁ νόμος καλεῖ θεοῦ ῥῆμα καὶ λόγον .
„ οὐκ ἐκκλινεῖς ἀπὸ τοῦ ῥήματος οὗ ἐγὼ ἐντέλλομαί σοι σήμερον δεξιὰ οὐ δὲ ἀριστερά “  Deut .
ὥστε ἐμφανῶς ἐπιδεδεῖχθαι ὅτι τ αὐτόν ἐστι τῇ βασιλικῇ ὁδῷ τὸ θεοῦ ῥῆμα , εἴγε προτρέπει μή τ ἀπὸ τῆς βασιλικῆς ὁδοῦ μή τ ἀπὸ τοῦ ῥήματος , ὡς συνωνύμων ὄντων , ἀποκλίνοντας ὀρθῇ διανοίᾳ τὴν ἐπ εὐθείας ἄγουσαν ἀτραπὸν μέσην τε καὶ λεωφόρον βαδίζειν .
„ Ὁ δὲ Ἰουβὰλ οὗτος “ φησίν „ ἐστὶ πατὴρ ὁ καταδείξας ψαλτήριον καὶ κιθάραν “  Gen .
πατέρα μουσικῆς καὶ τῶν κατὰ μουσικὴν πάντων ὀργάνων τὸν γεγωνὸν λόγον προσφυέστατα καλεῖ ·
τὸ γὰρ φωνητήριον ὄργανον ζῴοις ἡ φύσις πρῶτον καὶ τελειότατον ἐργασαμένη πάσας αὐτῷ τὰς ἁρμονίας καὶ τὰ γένη τῶν μελῳδιῶν εὐθὺς ἐχαρίζετο , ἵν ᾖ τοῖς ἐκ τέχνης μέλλουσι δημιουργεῖσθαι προειργασμένον παράδειγμα 0 .
καὶ  καθάπερ γὰρ τὸ οὖς ἡμῶν κύκλους ἐν κύκλοις , ἐλάττους ἐν μείζοσι , γράφουσα σφαιρικὸν ἐτόρνευε τοῦ τὴν προσιοῦσαν φωνὴν μὴ χεομένην ἔξω σκεδάννυσθαι , εἴσω δ ὑπὸ τῶν κύκλων συναγομένην καὶ σφιγγομένην οἷα διαχεομένην τὴν ἀκοὴν εἰς τὰς τοῦ ἡγεμονικοῦ δεξαμενὰς ἐπαντλεῖσθαι  καὶ τοῦτ εὐθὺς ἦν παράδειγμα θεάτρων τῶν κατὰ πόλεις εὐδαίμονας 0 ·
πρὸς γὰρ τὸ ὤτων σχῆμα ἄκρως ἡ θεάτρων κατασκευὴ μεμίμηται  , οὕτως καὶ τὴν τραχεῖαν ἀρτηρίαν ἡ τὰ ζῷα φύσις διαπλάσασα ὥσπερ μουσικὸν κανόνα τείνασα τὰ ἐναρμόνια καὶ χρωματικὰ καὶ διατονικὰ γένη συνυφαίνουσα κατὰ τὰς τῶν συνημμένων καὶ διεζευγμένων μελῳδιῶν παμπληθεῖς ποικιλίας παντὸς ὀργάνου μουσικοῦ παράδειγμα ἱδρύετο 0 .
ὅσα γοῦν αὐλοὶ καὶ λύραι καὶ τὰ παραπλήσια μελῳδοῦσι , τῆς ἀηδόνων ἢ κύκνων μουσικῆς τοσοῦτον ἀπολείπεται , ὅσον ἀπεικόνισμα καὶ μίμημα ἀρχετύπου παραδείγματος , φθαρτὸν εἶδος ἀφθάρτου γένους 0 .
τὴν μὲν γὰρ ἀνθρώπων μουσικὴν οὐδενὶ τῶν ἄλλων συγκρίνειν ἄξιον ἔχουσαν γέρας ἐξαίρετον , ᾧ τετίμηται , τὴν ἔναρθρον σαφήνειαν 0 .
τὰ μὲν γὰρ ἄλλα τῇ περὶ τὴν φωνὴν κλάσει χρώμενα καὶ ταῖς ἐπαλλήλοις τῶν τόνων μεταβολαῖς ἀκοὰς αὐτὸ μόνον ἡδύνει , ὁ δ ἄνθρωπος , ὥσπερ πρὸς τὸ λέγειν , οὕτως καὶ πρὸς τὸ ᾄδειν ἀρθρωθεὶς ὑπὸ φύσεως ἑκάτερον , ἀκοήν τε καὶ νοῦν , ἐπάγεται , τὴν μὲν τῷ μέλει κηλῶν , τὸν δὲ τοῖς νοήμασιν ἐπιστρέφων 0 .
καθάπερ γὰρ ὄργανον ἀμούσῳ μὲν παραδοθὲν ἀνάρμοστον , μουσικῷ δὲ κατὰ τὴν ἐν αὐτῷ τέχνην εὐάρμοστον γίνεται , τὸν αὐτὸν τρόπον καὶ ὁ λόγος ὑπὸ μὲν φαύλου νοῦ κινούμενος ἀνάρμοστος , ὑπὸ δὲ σπουδαίου πάνυ ἐμμελὴς εὑρίσκεται 0 .
λύρα γε μὴν ἢ εἴ τι τῶν ὁμοίων , εἰ μὴ πληχθείη πρός τινος , ἠρεμεῖ 0 ·
λόγος τε αὖ | μὴ πληχθεὶς ὑφ ἡγεμονικοῦ κατὰ τ ἀναγκαῖον ἡσυχίαν ἄγει .
καὶ μὴν ὥσπερ ὄργανα κατὰ τὰς τοῦ μέλους ἀπείρους ὅσας κράσεις μεθαρμόττεται , οὕτως καὶ ὁ λόγος συνῳδός τις ἑρμηνεὺς πραγμάτων γινόμενος ἀμυθήτους λαμβάνει μεταβολάς .
τίς γὰρ ἂν ὁμοίως γονεῦσι καὶ τέκνοις διαλεχθείη , τῶν μὲν φύσει δοῦλος , τῶν δὲ γένει δεσπότης ὤν ;
τίς δ ἂν ἀδελφοῖς καὶ ἀνεψιοῖς ἢ συνόλως τοῖς ἐγγὺς γένους καὶ μακρὰν οὖσιν 0 ;
τίς δ ἂν οἰκείοις καὶ ἀλλοτρίοις , ἢ πολίταις καὶ ξένοις , οὐ μικρὰς οὐ δὲ * * * τύχης ἢ φύσεως ἢ ἡλικίας ἔχουσι διαφοράς ;
πρεσβύτῃ γὰρ ἑτέρως ὁμιλητέον καὶ νέῳ , καὶ πάλιν ἐνδόξῳ καὶ ταπεινῷ , καὶ πλουσίῳ καὶ πένητι , καὶ ἄρχοντι καὶ ἰδιώτῃ , καὶ θεράποντι καὶ δεσπότῃ , γυναικί τε αὖ καὶ ἀνδρί , καὶ ἀτέχνῳ καὶ τεχνίτῃ 0 .
καὶ τί δεῖ τὰς τῶν προσώπων ἀμυθήτους ἰδέας καταλέγεσθαι , πρὸς ἃς ὁ λόγος τρεπόμενος ἄλλοτε ἀλλοῖα λαμβάνει σχήματα ;
καὶ γὰρ αἱ τῶν πραγμάτων ἰδιότητες τυποῦσιν αὐτὸν κατὰ τοὺς ἰδίους χαρακτῆρας ·
μεγάλα γὰρ καὶ μικρὰ ἢ πολλὰ καὶ ὀλίγα ἢ ἰδιωτικὰ καὶ δημόσια ἢ ἱερὰ καὶ βέβηλα ἢ ἀρχαῖα καὶ νέα οὐ τὸν αὐτὸν ἂν ἑρμηνεύσαι τρόπον , ἀλλὰ τὸν ἑκάστοις ἐφαρμόζοντα τῷ πλήθει καὶ ἀξιώματι καὶ μεγέθει , τοτὲ μὲν ὑψηλὸν αἴρων ἑαυτόν , τοτὲ δ ἔμπαλιν συνάγων τε καὶ συστέλλων .
παρέχουσι δ  ὥσπερ τὰ πράγματα καὶ τὰ πρόσωπα τῷ λόγῳ μεταβολάς , οὕτως καὶ αἱ τῶν γινομένων αἰτίαι καὶ οἱ τρόποι καθ οὓς γίνεται , προσέτι μέντοι καὶ τὰ ὧν οὐκ ἄνευ πάντα , χρόνοι καὶ τόποι 0 1 2 .
παγκάλως οὖν ὁ μετακλίνων λόγους Ἰουβὰλ πατὴρ εἴρηται ψαλτηρίου καὶ κιθάρας , ἀπὸ μέρους τῆς ὅλης μουσικῆς , ὡς ἐπιδέδεικται .
τὰ μὲν οὖν τῆς Ἀδᾶς ἔγγονα καὶ αὐτὴ τίς ἐστι δεδήλωται ·
τὴν δ ἑτέραν γυναῖκα τοῦ Λάμεχ Σελλὰν καὶ ὅσα ἀποκύει θεασώμεθα 0 .
σελλὰ τοίνυν ἑρμηνεύεται σκιά , τῶν περὶ σῶμα καὶ ἐκτὸς ἀγαθῶν , ἃ τῷ ὄντι σκιᾶς οὐδὲν διαφέρει , σύμβολον .
ἢ κάλλος οὐχὶ σκιά , ὃ πρὸς βραχὺν ἀνθῆσαν χρόνον ἀφαυαίνεται , ἰσχὺς δὲ καὶ εὐτονία σώματος , ἃς ἡ τυχοῦσα νόσος ἐξέλυσεν , αἰσθητήρια δὲ καὶ ἡ περὶ ταῦτα ἀκρίβεια , ἣν ῥεῦμα δυσῶδες ἐνέφραξεν ἢ γῆρας , ἡ ἀναγκαία καὶ κοινὴ πάντων νόσος , ἐπήρωσεν 0 ;
ἔτι δ οὐχὶ πλοῦτοι καὶ δόξαι καὶ ἀρχαὶ καὶ τιμαὶ καὶ ὅσα τῶν ἐκτὸς ἀγαθὰ νενόμισται σκιὰ πάντα 0 ;
χρὴ δὲ τὴν διάνοιαν ὡς δι ἀναβαθμῶν ἐπὶ τὴν τοῦ παντὸς ἐπάγειν ἀρχήν .
εἰς Δελφοὺς γεγόνασιν ἄνθρωποι τῶν λεγομένων ἐνδόξων , οἳ τοὺς εὐδαίμονας βίους ἐκεῖσε ἀνατεθείκασι .
καθάπερ οὖν ἐξίτηλοι γραφαί , οὐ χρόνου μήκει μόνον  οὐ  διερρύησαν , ἀλλὰ καὶ καιρῶν ὀξείαις μεταβολαῖς ἐκπεπνεύκασιν , εἰσὶ δ οὓς οἷα χειμάρρου φορὰ πλημμύροντος ἐξαίφνης ἐπικλύσασα ἠφάνισεν .
ἐκ ταύτης τῆς σκιᾶς καὶ τῶν ἀβεβαίων ὀνειράτων ἀποκυεῖται υἱωνός , ὃν ὠνόμασεν Θοβέλ  Gen .
ἑρμηνεύεται δὲ σύμπασα .
τῷ γὰρ ὄντι οἱ τὸ παρὰ πολλοῖς ᾀδόμενον ἀγαθὸν σύνθετον πλουθυγείαν κτησάμενοι μικρὰ καὶ μεγάλα καὶ πάνθ ἁπλῶς ἀνῆφθαι δοκοῦσιν .
εἰ δὲ καὶ παραγένοιτό τις αὐτεξούσιος ἡγεμονία , φυσηθέντες καὶ μετεωρισθέντες ὑπὸ κούφης ἐννοίας , ἐκλαθόμενοι ἑαυτῶν καὶ ὕλης φθαρτῆς ἐξ ἧς γεγόνασι , μείζονος ἢ κατ ἀνθρωπίνην σύστασιν οἰηθέντες φύσεως ἐπιλαχεῖν ταῖς τιμαῖς αὑτοὺς ὑπὸ μεγαλαυχίας ἀποσεμνύναντες ἐξεθείωσαν .
ἤδη γοῦν τινες ἐπετόλμησαν τὸν ἀληθῆ θεὸν φάναι μὴ εἰδέναι  Exod .
5 , 2  , τῆς περὶ αὐτοὺς ἀνθρωπότητος ἐκλαθόμενοι , διὰ τὴν τῶν περὶ σῶμα καὶ ἐκτὸς ἀμετρίαν ἀφθόνως * * * οὑς ἕκαστος χαρακτηρίζων 0 .
εἶτά φησιν ὅτι „ οὗτος ἦν σφυροκόπος χαλκεὺς χαλκοῦ καὶ σιδήρου “  Gen .
τοῦ γὰρ σεσοβημένου περὶ τὰς ἢ σωματικὰς ἡδονὰς  ἢ τὰς ἡδονὰς  ἢ τὰς ἐκτὸς ὕλας ἡ ψυχὴ καθάπερ ἐπ ἄκμονος σφυρηλατεῖται κατὰ τὰς τῶν ἐπιθυμιῶν μακρὰς καὶ διωλυγίους ἐκτάσεις ἐλαυνομένη .
τοὺς μέν γε φιλοσωμάτους ἴδοις ἂν ἀεὶ καὶ πανταχοῦ λίνα καὶ πάγας πρὸς τῶν ὧν ὀρέγονται θήραν τιθέντας , τοὺς δ αὖ φιλαργύρους καὶ φιλοδόξους τὸν περὶ ταῦτα οἶστρον καὶ ἵμερον ἐπὶ τὰ πέρατα γῆς καὶ θαλάττης ἀποστέλλοντας καὶ ὥσπερ δικτύοις ταῖς ἀορίστοις αὑτῶν ὀρέξεσιν ἐπισπωμένους τὰ πανταχόθεν , μέχρις ἂν ὑπὸ βίας ἡ σφοδρὰ τάσις ῥῆξιν λαβοῦσα καὶ τοὺς ἕλκοντας ἀντεπισπωμένη πρηνεῖς καταβάλλῃ 0 .
δημιουργοὶ δ εἰσὶ πάντες οὗτοι πολέμου , παρὸ σίδηρον καὶ χαλκὸν ἐργάζεσθαι λέγονται , δι ὧν οἱ πόλεμοι συνίστανται .
τὰς μὲν γὰρ μεγίστας καὶ ἀνδρῶν ἰδίᾳ καὶ πόλεων κοινῇ διαφορὰς εὕροι τις ἂν σκοπῶν καὶ πάλαι γεγενημένας καὶ νῦν ὑπαρχούσας καὶ ἐσομένας αὖθις ἢ εὐμορφίας γυναικὸς εἵνεκα ἢ χρημάτων ἢ δόξης ἢ τιμῆς ἢ ἀρχῆς ἢ κτήσεως ἢ συνόλως ὅσα σώματος καὶ τῶν ἐκτός ἐστι πλεονεκτήματα ·
παιδείας δὲ καὶ ἀρετῆς χάριν , ἃ τοῦ κρατίστου τῶν ἐν ἡμῖν ἀγαθὰ διανοίας ἐστίν , οὔ τε ξενικὸς οὔ τ ἐμφύλιος πώποτε κατέσχε πόλεμος ·
εἰρηναῖα γὰρ φύσει ταῦτα , ἐφ ὧν εὐνομία καὶ εὐστάθεια καὶ ὅσα περικαλλέστατα εἴδη τοῖς ψυχῆς ὀξυδερκεστάτοις ὄμμασιν , οὐχὶ τοῖς σώματος ἀμυδροῖς , θεωρεῖται 0 ·
ταῦτα μὲν γὰρ τὰς ἐκτὸς ἐπιφανείας μόνον ὁρᾷ , ὁ δὲ τῆς διανοίας ὀφθαλμὸς εἴσω προελθὼν καὶ βαθύνας τὰ ἐν αὐτοῖς σπλάγχνοις ἐγκεκρυμμένα κατεῖδε .
γίνονται δ αἱ ταραχαὶ ἢ αἱ στάσεις πᾶσαι τοῖς ἀνθρώποις ἀεὶ σχεδὸν περὶ μὲν οὐδενὸς ἄλλου , περὶ δὲ τῆς πρὸς ἀλήθειαν σκιᾶς .
τὸν γὰρ δημιουργὸν τῶν πολεμιστηρίων ὅπλων , χαλκοῦ καὶ σιδήρου , Θοβὲλ υἱὸν Σελλᾶς τῆς σκιᾶς ὠνόμασεν , οὐ λόγων τέχναις , ἀλλὰ νοημάτων ὑπερβάλλοντι κάλλει φιλοσοφῶν .
ἔγνω γὰρ ὅτι πᾶς ἢ ναυτικὸς ἢ πεζὸς στρατὸς τοὺς μεγίστους αἱρεῖται κινδύνους ἕνεκα σωματικῶν ἡδονῶν ἢ χάριν περιουσίας τῶν ἐκτός , ὧν οὐδὲν βέβαιον ἢ πάγιον ὑπὸ τοῦ πάντα ἐξελέγχοντος αἰῶνος μαρτυρεῖται ·
σκιαγραφίαις γὰρ ἐπιπολαίοις ἐξ ἑαυτῶν διαρρεούσαις ἔοικε .
τοῦ δὲ Θοβὲλ ἀδελφὴν εἶναί φησι Νοεμάν  Gen .
4 , 22  , ἧς ἑρμηνεία πιότης 0 ·
ἀκολουθεῖ γὰρ τοῖς εὐπάθειαν σώματος καὶ ἃς εἶπον ὕλας μεταδιώκουσιν , ὅταν τινὸς ὧν ὀρέγονται λάχωσι , πιαίνεσθαι .
τὴν δὲ τοιαύτην πιότητα οὐκ ἰσχύν , ἀλλ ἀσθένειαν ἔγωγε τίθεμαι ·
διδάσκει γὰρ ἀφίστασθαι θεοῦ τιμῆς , ἣ πρώτη καὶ ἀρίστη ψυχῆς ἐστι δύναμις .
μάρτυς δ ὁ νόμος ἐν ᾠδῇ μείζονι λέγων οὕτως 0 ·
„ ἐλιπάνθη , ἐπαχύνθη , ἐπλατύνθη , καὶ ἐγκατέλιπε θεὸν τὸν ποιήσαντα αὐτόν , καὶ ἐπελάθετο θεοῦ σωτῆρος αὐτοῦ “  Deut .
ὄντως γὰρ οὐκέτι μέμνηνται τοῦ αἰωνίου , οἷς πρὸς καιρὸν ὁ βίος ἤνθησε ·
νομίζουσι γοῦν τὸν καιρὸν θεόν .
διὸ καὶ Μωυσῆς μαρτυρεῖ προτρέπων πολεμεῖν ταῖς ἐναντίαις δόξαις ·
„ ἀφέστηκεν ὁ καιρὸς ἀπ αὐτῶν , ὁ δὲ κύριος ἐν ἡμῖν “  Num 0 .
ὥσθ | οἷς μὲν ὁ ψυχῆς βίος τετίμηται , λόγος θεῖος ἐνοικεῖ καὶ ἐμπεριπατεῖ , οἷς δ ὁ τῶν ἡδονῶν , ἐφήμερον καὶ κατεψευσμένην ἔχουσιν εὐκαιρίαν 0 .
οὗτοι μὲν οὖν ὑπὸ διαρρεούσης πιότητός τε καὶ τέρψεως ἐπὶ πλέον οἰδήσαντες καὶ περιταθέντες ἐξερράγησαν ·
οἱ δὲ τῇ τρεφούσῃ τὰς φιλαρέτους ψυχὰς σοφίᾳ πιαινόμενοι βέβαιον καὶ ἀκράδαντον ἴσχουσι δύναμιν , ἧς ὑπόδειγμα τὸ ὁλοκαυτούμενον ἀπὸ παντὸς ἱερείου στέαρ 0 .
λέγει γὰρ Μωυσῆς ·
„ πᾶν στέαρ τῷ κυρίῳ νόμιμον αἰώνιον “  Lev 0 .
17  , ὡς τῆς κατὰ μὲν διάνοιαν πιότητος ἀναφερομένης ἐπὶ θεὸν καὶ οἰκειουμένης αὐτῷ , διόπερ ἀπαθανατίζεται , τῆς δὲ κατὰ τὸ σῶμα καὶ τὰ ἐκτὸς ἀναφερομένης ἐπὶ τὸν ἀντίθεον καιρόν , διὸ καὶ τάχιστα παρήκμασεν 0 .
περὶ μὲν οὖν τῶν Λάμεχ γυναικῶν τε καὶ ἐκγόνων ἱκανῶς οἶμαι δεδηλῶσθαι ·
τὴν δ ὥσπερ παλιγγενεσίαν Ἄβελ τοῦ δολοφονηθέντος σκεψώμεθα 0 .
„ ἔγνω “ φησίν „ Ἀδὰμ τὴν γυναῖκα αὐτοῦ Εὔαν , καὶ συλλαβοῦσα ἔτεκεν υἱόν , καὶ ἐπωνόμασε τὸ ὄνομα αὐτοῦ Σὴθ λέγουσα ·
ἐξανέστησε γάρ μοι ὁ θεὸς σπέρμα ἕτερον ἀντὶ Ἄβελ , ὃν ἀπέκτεινε Κάιν “  Gen .
σὴθ ἑρμηνεύεται ποτισμός .
ὥσπερ οὖν τὰ κατὰ γῆν σπέρματα καὶ φυτὰ ποτιζόμενα αὔξεται καὶ βλαστάνει καὶ πρὸς καρπῶν γενέσεις εὐτοκεῖ , στερόμενα δὲ ἐπιρροῆς ἀφαυαίνεται , οὕτως ἡ ψυχή , καθάπερ φαίνεται , ὅταν νάματι ποτίμῳ σοφίας ἄρδηται , βλαστάνει τε καὶ ἐπιδίδωσι πρὸς τὸ βέλτιον .
ποτισμὸς δὲ ὁ μέν ἐστι ποτίζοντος , ὁ δ αὖ ποτιζομένου 0 1 .
ἢ οὐκ ἂν εἴποι τις τῶν αἰσθήσεων ἑκάστην ὥσπερ ἀπὸ πηγῆς τοῦ νοῦ ποτίζεσθαι τὰς δυνάμεις καθάπερ ὀχετοὺς ἀνευρύνοντός τε καὶ τείνοντος 0 ;
οὐδεὶς γοῦν εὖ φρονῶν εἴποι ἂν ὀφθαλμοὺς ὁρᾶν , ἀλλὰ νοῦν δι  ὀφθαλμῶν , οὐ δ ὦτα ἀκούειν , ἀλλὰ δι ὤτων ἐκεῖνον , οὐ δὲ μυκτῆρας ὀσφραίνεσθαι , ἀλλὰ διὰ μυκτήρων τὸ ἡγεμονικόν 0 .
διὸ καὶ ἐν Γενέσει λέγεται ·
„ πηγὴ δὲ ἀνέβαινεν ἐκ τῆς γῆς καὶ ἐπότιζε πᾶν τὸ πρόσωπον τῆς γῆς “  Gen .
ἐπεὶ γὰρ ὅλου τοῦ σώματος μέρος ἐξαίρετον ἔνειμεν ἡ φύσις τὸ πρόσωπον αἰσθήσεσιν , ἡ ἀνιοῦς  ἀφ  ἡγεμονικοῦ πηγὴ σχιζομένη πολλαχῇ καθάπερ τινὰς ὑδρορρόας ἀναστείλασα μέχρι προσώπου , δι αὐτῶν τὰς δυνάμεις ἐφ ἕκαστον ἄγει τῶν αἰσθητικῶν ὀργάνων 0 .
οὕτως μέντοι καὶ ὁ θεοῦ λόγος ποτίζει τὰς ἀρετάς ·
ἀρχὴ γὰρ καὶ πηγὴ καλῶν πράξεων οὗτος 0 .
δηλοῖ δ ὁ νομοθέτης φάσκων ·
„ ποταμὸς δ ἐκπορεύεται ἐξ Ἐδὲμ ποτίζειν τὸν παράδεισον .
ἐκεῖθεν ἀφορίζεται εἰς τέσσαρος ἀρχάς “  Gen .
γενικαὶ μὲν γάρ εἰσιν ἀρεταὶ τέσσαρες , φρόνησις , ἀνδρεία , σωφροσύνη , δικαιοσύνη ·
τούτων δ  ἡγεμονὶς ἑκάστη καὶ βασιλίς ἐστι , καὶ ὁ κτησάμενος αὐτὰς ἄρχων καὶ βασιλεὺς εὐθέως , κ ἂν μηδεμιᾶς ὕλης εὐπορῇ 0 .
τὸ γὰρ „ ἀφορίζεται εἰς τέσσαρας ἀρχὰς “ οὐ τούτων διάστασιν , ἀλλ ἀρετῶν ἡγεμονίαν ἐμφαίνει καὶ κράτος .
αὗται δὲ καθάπερ ἐκ μιᾶς ῥίζης ἐκπεφύκασι τοῦ θείου λόγου , ὃν εἰκάζει ποταμῷ διὰ τὴν ἀένναον καὶ συνεχῆ φορὰν ποτίμων λόγων καὶ δογμάτων , οἷς τὰς φιλοθέους τρέφει καὶ συναύξει ψυχάς .
ποῖαι δ αὗται , κατ  ὀλίγον ἐπάγων ἐκδιδάσκει , ποιούμενος ἀπὸ τῶν φύσει τὴν ὑφήγησιν τεχνῶν .
εἰσάγει γὰρ τὴν Ἄγαρ πληροῦσαν ἀσκὸν ὕδατος καὶ τὸ παιδίον ποτίζουσαν  ἔστι δ  ἡ Ἄγαρ θεραπαινὶς Σάρρας , τῆς τελείας ἀρετῆς  καὶ  μέση παιδεία  φυσικώτατα ·
ἐπειδὰν οὖν ἄχρι τοῦ βάθους ἐλθοῦσα τῆς ἐπιστήμης , ἣν ὀνομάζει φρέαρ , ἀρύσηται ὥσπερ εἰς ἄγγος τὴν ψυχὴν τά τε δόγματα καὶ θεωρήματα , ἃ μέτεισιν , οἷς τέθραπται , τούτοις τρέφειν τὸ παιδίον ἀξιοῖ .
παιδίον δὲ καλεῖ τὴν ἄρτι διδασκαλίας ὀρεγομένην ψυχὴν καὶ πρὸς τῷ μαθεῖν νυνὶ τρόπον τινὰ γεγενημένην , παρὸ καὶ ἀνδρωθεὶς ὁ παῖς γίνεται σοφιστής , ὃν προσαγορεύει τοξότην ·
ἐφ  ὃ γὰρ ἂν προθῆται κεφάλαιον ὥσπερ σκοπόν , εὐστόχως ἀποδείξεις ὥσπερ ὀϊστοὺς ἀφίησι 0 1 .
ῥεβέκκα δ οὐκέτι προκοπαῖς ἀλλὰ τελειότητι ποτίζουσα τὸν μαθητὴν εὑρίσκεται .
πῶς δέ , αὐτὸς διδάξει ὁ νόμος .
„ ἡ γὰρ παρθένος “ φησίν „ ἦν καλὴ τῇ ὄψει σφόδρα , παρθένος ἦν , ἀνὴρ οὐκ ἔγνω αὐτήν .
καταβᾶσα δὲ ἐπὶ τὴν πηγὴν ἔπλησε τὴν ὑδρίαν καὶ ἀνέβη .
προσέδραμε δὲ ὁ παῖς εἰς συνάντησιν αὐτῇ καὶ εἶπε ·
πότισόν με δὴ μικρὸν ὕδωρ ἐκ τῆς ὑδρίας σου .
πίε , κύριε .
καὶ σπεύσασα καθεῖλε τὴν ὑδρίαν ἐπὶ τὸν βραχίονα αὐτῆς καὶ ἐπότισεν αὐτόν , ἕως ἐπαύσατο πίνων ·
καὶ ταῖς καμήλοις σου ὑδρεύσομαι , ἕως ἂν πᾶσαι πίωσι .
καὶ σπεύσασα ἐξεκένωσε τὴν ὑδρίαν εἰς τὸ ποτιστήριον , καὶ δραμοῦσα ἐπὶ τὸ φρέαρ ὑδρεύσατο ταῖς καμήλοις “  Gen .
τίς οὐκ ἂν θαυμάσειε τὴν περὶ πάντα ἀκρίβειαν τοῦ νομοθέτου ;
παρθένον εἶπε τὴν Ῥεβέκκαν , καὶ πάνυ καλὴν παρθένον , ὅτι ἀμιγὴς καὶ ἄδολος καὶ ἀμίαντος ἡ ἀρετῆς φύσις καὶ μόνη τῶν ἐν γενέσει καλή τε καὶ ἀγαθή 0 ·
ἀφ ἧς καὶ τὸ στωικὸν ἐβλάστησε δόγμα τὸ μόνον εἶναι τὸ καλὸν ἀγαθόν .
τῶν δ ἀρετῶν αἱ μέν εἰσιν αἰεὶ παρθένοι , αἱ δὲ ἐκ γυναικῶν εἰς παρθένους μετέβαλον , ὥσπερ ἡ Σάρρα 0 1 ·
„ ἐξέλιπε γὰρ γίνεσθαι τὰ γυναικεῖα “  Gen .
18 , 11  , ὁπότε ἄρχεται τὸ εὔδαιμον γένος κυοφορεῖν , Ἰσαάκ .
ἡ δ ἀεὶ παρθένος ὑπὸ ἀνδρός , ᾗ φησι , συνόλως οὐ γινώσκεται .
θνητῶν γὰρ πρὸς ἀλήθειαν οὐδενὶ τὴν ἀδιάφθορον φύσιν μιαίνειν ἐφεῖται , ἀλλ οὐδ  ἥτις ἐστὶν εἰλικρινῶς εἰδέναι ·
ἐὰν μέντοι καὶ γνῶναι δυνηθῇ , μισῶν καὶ προβεβλημένος οὐ παύεται .
διὸ καὶ Λείαν φυσικῶς εἰσάγει μισουμένην  Gen .
οὓς γὰρ τὰ φίλτρα τῶν κατὰ Ῥαχήλ , τὴν αἴσθησιν , ἡδονῶν ἐπάγεται , τούτους οὐκ ἀνέχεται ἡ ἐκτὸς τῶν παθῶν Λεία , διόπερ σκορακιζόμενοι μισοῦσιν αὐτήν ·
τῇ δὲ ἡ πρὸς τὸ γενητὸν ἀλλοτρίωσις πρὸς θεὸν οἰκείωσιν εἰργάσατο , παρ οὗ τὰ φρονήσεως παραδεξαμένη σπέρματα ὠδίνει καὶ ἀποτίκτει καλὰς καὶ ἀξίας ἐννοίας τοῦ γεννήσαντος πατρός .
ἐὰν οὖν καὶ σὺ μιμησαμένη Λείαν , ὦ ψυχή , τὰ θνητὰ ἀποστραφῇς , ἐξ ἀνάγκης ἐπιστρέψει πρὸς τὸν ἄφθαρτον , ὃς ὅλας ἐπομβρήσει σοι τὰς τοῦ καλοῦ πηγάς .
ἡ δὲ Ῥεβέκκα κατέβη , φησίν , ἐπὶ τὴν πηγὴν πλῆσαι τὴν ὑδρίαν , καὶ ἀνέβη .
πόθεν γὰρ τὴν φρονήσεως διψῶσαν διάνοιαν εἰκός ἐστι πληροῦσθαι πλὴν ἀπὸ σοφίας θεοῦ , τῆς ἀνελλιποῦς πηγῆς , εἰς ἣν κατιοῦσα ἀναβαίνει κατά τι συγγενὲς σπουδαίου μαθητοῦ ;
τοὺς γὰρ ἀπ οἰήσεως χαύνου κατελθόντας ὁ ἀρετῆς ἐκδεξάμενος καὶ ὑπολαβὼν δι εὐκλείας εἰς ὕψος αἴρει λόγος .
οὗ ἕνεκά μοι δοκεῖ καὶ Μωυσῇ διαλέγεσθαι ·
„ βάδιζε , κατάβηθι , καὶ ἀνάβηθι “  Exod .
19 , 24  , ὡς παντὸς τοῦ τὴν ἴδιον ταπεινότητα μετροῦντος ἐπικυδεστέρου παρὰ τοῖς ἀληθείας κριταῖς γινομένου 0 .